ddrg/super_eurlex huggingface dataset:
SL Uradni list Evropske unije C 304/3

Sklep Sodišča (osmi senat) z dne 11. julija 2013 (predlog za sprejetje predhodne odločbe Curtea de Apel Bacău – Romunija) – Elena Luca proti Casa de Asigurări de Sănătate Bacău

(Zadeva C-430/12) (1)

(Člen 99 Poslovnika - Socialna varnost - Svoboda opravljanja storitev - Uredba (EGS) št. 1408/71 - Člen 22 - Zdravstveno zavarovanje - Zdravstvene storitve, izvedene v drugi državi članici - Predhodno dovoljenje - Vračilo zavarovani osebi)

2013/C 304/04

Jezik postopka: romunščina

Predložitveno sodišče

Curtea de Apel Bacău

Stranki

Tožeča stranka: Elena Luca

Tožena stranka: Casa de Asigurări de Sănătate Bacău

Predmet

Predlog za sprejetje predhodne odločbe – Curtea de Apel Bacau – Razlaga člena 56 PDEU in člena 22 Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti (UL, posebna izdaja v slovenščini, poglavje 5, zvezek 1, str. 35) kakor je bila spremenjena – Nacionalna ureditev, ki določa, da je treba za vračilo celotnega zneska za zdravstvene storitve, ki so bile izvedene v tujini, predhodno pridobiti dovoljenje – Določitev zneska vračila stroškov, nastalih v drugi državi članici, če dovoljenje ni bilo predhodno pridobljeno, v skladu z merili države članice, v kateri je oseba zavarovana.

Izrek

Člen 49 ES in člen 22 Uredbe Sveta (EGS) št. 1408/71 z dne 14. junija 1971 o uporabi sistemov socialne varnosti za zaposlene osebe in njihove družinske člane, ki se gibljejo v Skupnosti, v različici, ki je bila spremenjena in posodobljena z Uredbo Sveta (ES) št. 118/97 z dne 2. decembra 1996, kakor je bila spremenjena z Uredbo (ES) no 592/2008 Evropskega parlamenta in Sveta z dne 17. junija 2008, načeloma ne nasprotujeta ureditvi države članice, ki za celoten prevzem stroškov za zdravstvene storitve, ki so bile izvedene v drugi državi članici zahteva, da je bilo prej pridobljeno dovoljenje. Vendar pa ta člena nasprotujeta taki ureditvi, če se razlaga tako, da v vsakem primeru izključuje, da pristojna institucija prevzame celotne stroške za te storitve, ki so bile izvedene brez predhodnega dovoljenja.

Če zavrnitev vračila zgolj zaradi neobstoja predhodnega dovoljena za stroške zdravstvenih storitev, ki so bile izvedene v drugi državi članici in ki jih je plačala zavarovana oseba, glede na posebne okoliščine ni utemeljena, mora pristojna institucija stroške za te storitve vrniti tej zavarovani osebi v višini, ki jo določa zakonodaja te države članice. Če je ta znesek nižji, kot bi bil tisti, ki ga določa veljavna zakonodaja države članice, v kateri je zavarovana oseba rezidentka, v primeru zdravstvenih storitev v slednji, mora poleg tega pristojna institucija odobriti dodatno vračilo v višini razlike med tema dvema zneskoma, v mejah resnično izkazanih stroškov.

Če je ta zavrnitev utemeljena, lahko zavarovana oseba na podlagi člena 49 ES zahteva le kritje, ki ga zagotavlja zdravstveno zavarovanje, po katerem je zavarovana.

(1) UL C 399, 22.12.2012.
SL Uradni list Evropske unije C 225/50

Sklep Sodišča (deveti senat) z dne 13. junija 2013 (predlog za sprejetje predhodne odločbe Arbeitsgericht Nienburg – Nemčija) – Bianca Brandes proti Land Niedersachsen

(Zadeva C-415/12) (1)

(Socialna politika - Direktiva 2003/88/ES - Pravica do plačanega letnega dopusta - Okvirni sporazum o delu s krajšim delovnim časom - Delavec, zaposlen s polnim delovnim časom, ki v referenčnem obdobju ni mogel izrabiti svojih pravic do plačanega letnega dopusta - Prehod tega delavca na zaposlitev s krajšim delovnim časom - Nacionalna določba ali praksa, po kateri se število dni plačanega dopusta, ki je bil tako predhodno pridobljen, sorazmerno zniža glede na število delovnih dni v tednu pri delu s krajšim delovnim časom)

2013/C 225/89

Jezik postopka: nemščina

Predložitveno sodišče

Arbeitsgericht Nienburg

Stranki

Tožeča stranka: Bianca Brandes

Tožena stranka: Land Niedersachsen

Predmet

Predlog za sprejetje predhodne odločbe – Arbeitsgericht Nienburg – Razlaga določbe 4, točki 1 in 2, Priloge k Direktivi Sveta 97/81/ES z dne 15. decembra 1997 o okvirnem sporazumu o delu s krajšim delovnim časom, sklenjenim med UNICE, CEEP in ETUC (UL, posebna izdaja v slovenščini, poglavje 5, zvezek 3, str. 267), kakor je bila spremenjena z Direktivo Sveta 98/23/ES z dne 7. aprila 1998 (UL, posebna izdaja v slovenščini, poglavje 5, zvezek 3, str. 278) – Delavec, ki prehaja z zaposlitve s polnim delovnim časom na zaposlitev s krajšim delovnim časom – Ureditev države članice, ki v takem primeru omogoča prilagoditev še neizrabljene pravice do letnega dopusta, pridobljene med delom s polnim delovnim časom, pri kateri se zmanjša število dni dopusta

Izrek

Upoštevno pravo Unije, zlasti člen 7(1) Direktive 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa in določbo 4, točki 1 in 2, Priloge k Direktivi Sveta 97/81/ES z dne 15. decembra 1997 o okvirnem sporazumu o delu s krajšim delovnim časom, sklenjenim med UNICE, CEEP in ETUC, kakor je bila spremenjena z Direktivo Sveta 98/23/ES z dne 7. aprila 1998, je treba razlagati tako, da nasprotujeta nacionalnim določbam ali praksi, kakršne so te v postopku v glavni stvari, po katerih se število dni plačanega letnega dopusta, ki ga delavec, zaposlen s polnim delovnim časom, v referenčnem obdobju ni mogel izrabiti, iz razloga, da je ta delavec prešel na zaposlitev s krajšim delovnim časom, sorazmerno zniža glede na razliko med številom delovnih dni tega delavca na teden pred in po takem prehodu na zaposlitev s krajšim delovnim časom

(1) UL C 366, 24.11.2012.
SL Uradni list Evropske unije C 108/7

Sklep Sodišča (deseti senat) z dne 17. januarja 2013 – Abbott Laboratories proti Uradu za usklajevanje na notranjem trgu (znamke in modeli)

(Zadeva C-21/12 P) (1)

(Pritožba - Znamka Skupnosti - Besedni znak „RESTORE“ - Zavrnitev registracije - Absolutni razlog za zavrnitev - Opisnost - Neobstoj razlikovalnega učinka - Pravica do izjave - Uredba (ES) št. 207/2009 - Člena 7(1)(b) ter (c) in 75, drugi stavek - Enako obravnavanje)

2013/C 108/13

Jezik postopka: nemščina

Stranki

Pritožnik: Abbott Laboratories (zastopnik: R. Niebel, odvetnik)

Druga stranka: Urad za usklajevanje na notranjem trgu (znamke in modeli) (zastopnik: D. Walicka, agent)

Predmet

Pritožba, vložena zoper sodbo Splošnega sodišča (šesti senat) z dne 15. novembra 2011 v zadevi Abbott Laboratories proti UUNT (T-363/10), s katero je Splošno sodišče zavrnilo tožbo tožeče stranke zoper odločbo prvega odbora za pritožbe UUNT z dne 9. junija 2010 (zadeva R 1560/2009-1) v zvezi s prijavo besednega znaka RESTORE kot znamke Skupnosti – Kršitev členov 7(1)(b) ter (c) in 75, drugi stavek Uredbe Sveta (ES) št. 207/2009 z dne 26. februarja 2009 o blagovni znamki Skupnosti (UL L 78, str. 1) – Razlikovalni učinek besednega znaka RESTORE

Izrek

1. Pritožba se zavrne.

2. Družbi Abbott Laboratories se naloži plačilo stroškov.

(1) UL C 98, 31.3.2012.
SL Uradni list Evropske unije C 108/13

Sklep Sodišča (deseti senat) z dne 7. februarja 2013 (predlog za sprejetje predhodne odločbe Tribunale di Tivoli – Italija) – Elisabetta Gentile proti Ufficio Finanziario della Direzione Ufficio Territoriale di Tivoli in drugim

(Zadeva C-499/12) (1)

(Predlog za sprejetje predhodne odločbe - Listina Evropske unije o temeljnih pravicah - Potreba po navezavi na pravo Unije - Očitna nepristojnost Sodišča)

2013/C 108/27

Jezik postopka: italijanščina

Predložitveno sodišče

Tribunale di Tivoli

Stranke

Tožeča stranka: Elisabetta Gentile

Tožena stranka: Ufficio Finanziario della Direzione Ufficio Territoriale di Tivoli, Fabrizio Penna, Gianfranco Di Nicola

Predmet

Predlog za sprejetje predhodne odločbe – Tribunale di Tivoli – Razlaga člena 47, tretji odstavek, Listine Evropske unije o temeljnih pravicah in člena 6 Evropske konvencije o varstvu človekovih pravic in temeljnih svoboščin v povezavi s členom 6 PEU in 52(3) Listine o temeljnih pravicah – Pravna pomoč – Nacionalna zakonodaja, ki določa da se nagrade za pravno svetovanje zmanjšajo za polovico, če se stranki odobri pravna pomoč

Izrek

Sodišče Evropske unije je očitno nepristojno za odgovor na vprašanja Tribunale di Tivoli (Italija).

(1) UL C 26, 26.1.2013.
SL Uradni list Evropske unije C 108/9

Sklep Sodišča z dne 24. januarja 2013 – Enviro Tech Europe Ltd proti Evropski komisiji in Enviro Tech International Inc.

(Zadeva C-118/12 P) (1)

(Pritožba - Direktivi 67/548/EGS in 2004/73/ES - Razvrščanje, embaliranje in etiketiranje nevarnih snovi - Razvrstitev n-propil bromida)

2013/C 108/17

Jezik postopka: angleščina

Stranke

Pritožnica: Enviro Tech Europe Ltd (zastopnika: C. Mereu in K. Van Maldegem, odvetnika)

Drugi stranki: Evropska komisija (zastopnika: P. Oliver in E. Manhaeve, agenta), Enviro Tech International Inc.

Predmet

Pritožba zoper sodbo Splošnega sodišča (prvi senat) z dne 16. decembra 2011 v zadevi Enviro Tech Europe Ltd and Enviro Tech International, Inc. Proti Evropski komisiji (T-291/04), s katero je Splošno sodišče zavrnilo tožbo za razglasitev delne ničnosti Direktive Komisije 2004/73/ES z dne 29. aprila 2004 o devetindvajsetem prilagajanju Direktive Sveta 67/548/EGS o približevanju zakonov in drugih predpisov v zvezi z razvrščanjem, pakiranjem in označevanjem nevarnih snovi tehničnemu napredku (UL, posebna izdaja v slovenščini, poglavje 13, zvezek 34, str. 448), v delu katerem je bil n-propil bromid razvrščen na seznam „zelo lahko vnetljivih“ snovi, in zahtevek za povrnitev škode, ki naj bi jo domnevno utrpeli tožeči stranki – Pravni interes - Neobstoj posamičnega nanašanja

Izrek

1. Pritožba se zavrže.

2. Enviro Tech Europe Ltd se naloži plačilo stroškov.

(1) UL C 227, 28.7.2012.
SL Uradni list Evropske unije C 129/3

Sklep Sodišča (sedmi senat) z dne 28. februarja 2013 – Carrols Corp. proti Uradu za usklajevanje na notranjem trgu (znamke in modeli), Giulio Gambettola

(Zadeva C-171/12) (1)

(Pritožba - Znamka Skupnosti - Uredba (ES) št. 40/90 - Člen 51(1)(b) - Figurativna znamka Skupnosti Pollo Tropical CHICKEN ON THE GRILL - Zahteva za razglasitev ničnosti, ki jo je vložil imetnik figurativne nacionalne znamke Pollo Tropical CHICKEN ON THE GRILL in besedne nacionalne znamke POLLO TROPICAL - Absolutni razlogi za ničnost - Slaba vera - Nedopustnost)

2013/C 129/05

Jezik postopka: španščina

Stranke

Tožeča stranka: Carrols Corp. (zastopnik: I. Temiño Ceniceros, odvetnik)

Tožena stranka: Urad za usklajevanje na notranjem trgu (znamke in modeli) (zastopnik: J. Crespo Carrillo, agent), Giulio Gambettola (zastopnik: F. Brandolini Kujman, odvetnik)

Predmet

Pritožba zoper sodbo Splošnega sodišča (osmi senat) z dne 1. februarja 2012 v zadevi T-291/09, Carrols Corp. proti UUNT, s katero je Splošno sodišče zavrnilo tožbo za razveljavitev odločbe prvega odbora za pritožbe UUNT z dne 7. maja 2009 (zadeva R 632/2008-1) v zvezi s postopkom za ugotovitev ničnosti med družbo Carrols Corp. in Giuliom Gambettolo.

Izrek

1. Pritožba se zavrne.

2. Družbi Carrols Corp. se naloži plačilo stroškov.

(1) UL C 174, 16.6.2012.
SL Uradni list Evropske unije C 303/7

Sklep Sodišča (sedmi senat) z dne 6. julija 2012 (predlog za sprejetje predhodne odločbe Gyulai Törvényszék – Madžarska) – HERMES Hitel és Faktor Zrt proti Nemzeti Földalapkezelő Szervezet

(Zadeva C-16/12) (1)

(Predlog za sprejetje predhodne odločbe - Splošna načela prava Unije - Zakon o gozdovih - Nepovezanost s pravom Unije - Očitna nepristojnost Sodišča)

2012/C 303/13

Jezik postopka: madžarščina

Predložitveno sodišče

Gyulai Törvényszék

Stranki

Tožeča stranka: HERMES Hitel és Faktor Zrt

Tožena stranka: Nemzeti Földalapkezelő Szervezet

Predmet

Predlog za sprejetje predhodne odločbe – Gyulai Törvényszék – Razlaga splošnih načel prava Unije – Pogodba o hipotekarnem posojilu, sklenjena med finančno institucijo in javno institucijo – Sprememba zakonodaje, ki nekatera gozdna zemljišča, ki so bila v pravnem prometu, razglasi za stvar, ki ni v pravnem prometu – Sprememba, zaradi katere je onemogočena prodaja zemljišč, ki so predmet navedene hipoteke, na javni dražbi, na podlagi sodnega postopka, ki ga je sprožil upnik, ker dolžnik ni izvršil pogodbe

Izrek

Sodišče evropske Unije očitno ni pristojno za odgovore, ki jih je Gyulai Törvényszék (Madžarska) postavilo z odločbo z dne 4. januarja 2012.

(1) UL C 126, 28.4.2012.
SL Uradni list Evropske unije C 108/18

Sklep predsednika Sodišča z dne 14. novembra 2012 (predlog za sprejetje predhodne odločbe Upper Tribunal – Združeno kraljestvo) – Anita Chieza proti Secretary of State for Work and Pensions

(Zadeva C-680/11) (1)

2013/C 108/42

Jezik postopka: angleščina

Predsednik Sodišča je odredil izbris zadeve.

(1) UL C 65, 3.3.2012.
SL Uradni list Evropske unije C 225/41

Sklep Sodišča (deseti senat) z dne 21. marca 2013 (predlog za sprejetje predhodne odločbe Tribunal da Relação de Guimarães – Portugalska) – Jonathan Rodrigues Esteves proti Companhia de Seguros Allianz Portugal SA

(Zadeva C-486/11) (1)

(Člen 99 Poslovnika - Zavarovanje civilne odgovornosti pri uporabi motornih vozil - Direktive 72/166/EGS, 84/5/EGS, 90/232/EGS in 2005/14/ES - Pravica do odškodnine iz naslova obveznega zavarovanja civilne odgovornosti pri uporabi motornih vozil - Civilna odgovornost zavarovanca - Prispevek oškodovanca k škodi - Izključitev in omejitev pravice do odškodnine)

2013/C 225/70

Jezik postopka: portugalščina

Predložitveno sodišče

Tribunal da Relação de Guimarães

Stranki

Tožeča stranka: Jonathan Rodrigues Esteves

Tožena stranka: Companhia de Seguros Allianz Portugal SA

Predmet

Predlog za sprejetje predhodne odločbe – Tribunal da Relação de Guimarães – Razlaga člena 1a Direktive Sveta 90/232/EGS z dne 14. maja 1990 o približevanju zakonodaje držav članic o zavarovanju civilne odgovornosti pri uporabi motornih vozil (UL, posebna izdaja v slovenščini, poglavje 6, zvezek 1, str. 249) – Nacionalne določbe, ki omogočajo izključitev pravice oškodovanca do odškodnine v primeru nesreče na podlagi individualne presoje njegovega prispevka k navedeni nesreči

Izrek

Direktivo Sveta z dne 24. aprila 1972 o približevanju zakonodaje držav članic o zavarovanju civilne odgovornosti pri uporabi motornih vozil in o izvajanju obveznosti zavarovanja takšne odgovornosti (72/166/EGS), Drugo Direktivo Sveta z dne 30. decembra 1983 o približevanju zakonodaje držav članic o zavarovanju civilne odgovornosti pri uporabi motornih vozil (84/5/EGS) in Tretjo Direktivo Sveta z dne 14. maja 1990 o približevanju zakonodaje držav članic o zavarovanju civilne odgovornosti pri uporabi motornih vozil (90/232/EGS) je treba razlagati tako, da ne nasprotujejo nacionalnim določbam, ki so del prava civilne odgovornosti in ki dopuščajo, da se na podlagi individualne presoje izključnega ali delnega prispevka oškodovanca v nesreči izključi ali omeji pravica tega oškodovanca, da zahteva odškodnino iz naslova zavarovanja civilne odgovornosti v zvezi z vozilom, ki je bilo vpleteno v nesrečo.

(1) UL C 355, 3.12.2011.
SL Uradni list Evropske unije C 108/4

Sklep Sodišča (peti senat) z dne 8. novembra 2012 (predlog za sprejetje predhodne odločbe Krajský súd v Prešove – Slovaška) – SKP k.s. proti Kveti Polhošovi

(Zadeva C-433/11) (1)

(Predlog za sprejetje predhodne odločbe - Pomanjkanje zadostnih podatkov o dejanskem in pravnem okviru spora o glavni stvari - Vprašanja, postavljena v okviru, ki izključuje koristen odgovor - Pomanjkanje natančnih podatkov o razlogih, ki upravičujejo nujnost odgovora na vprašanja za predhodno odločanje - Očitna nedopustnost)

2013/C 108/06

Jezik postopka: slovaščina

Predložitveno sodišče

Krajský súd v Prešove

Stranki

Tožeča stranka: SKP k.s.

Tožena stranka: Kveta Polhošová

Predmet

Predlog za sprejetje predhodne odločbe - Krajský súd v Prešove – Razlaga členov od 5 do 9 Direktive Evropskega parlamenta in Sveta 2005/29/ES z dne 11. maja 2005 o nepoštenih poslovnih praksah podjetij v razmerju do potrošnikov na notranjem trgu ter o spremembi Direktive Sveta 84/450/EGS, direktiv Evropskega parlamenta in Sveta 97/7/ES, 98/27/ES in 2002/65/ES ter Uredbe (ES) št. 2006/2004 Evropskega parlamenta in Sveta (Direktiva o nepoštenih poslovnih praksah) (UL L 149, str. 22), členov 6(1) in 7(1) Direktive Sveta 93/13/EGS z dne 5. aprila 1993 o nedovoljenih pogojih v potrošniških pogodbah (UL, posebna izdaja v slovenščini, poglavje 15, zvezek 2, str. 288) ter člena 47 Listine Evropske unije o temeljnih pravicah – Pojem nepoštene poslovne prakse – Pogodba o obročni prodaji blaga, ki je bila sklenjena s potrošnikom in ki vsebuje nedovoljeni pogoj – Odstop s strani podjetja terjatve, ki je nastala na podlagi pogodbe, družbi v stečaju, zaradi česar potrošnik ne more zagotoviti povračila stroškov sodnega postopka, če je njegovim predlogom ugodeno

Izrek

Predlog za sprejetje predhodne odločbe, ki ga je Krajský súd v Prešove (Slovaška) vložilo z odločbo z dne 10. avgusta 2011, je očitno nedopusten.

(1) UL C 340, 19.11.2011.
SL Uradni list Evropske unije C 366/21

Sklep Sodišča z dne 12. julija 2012 – Land Wien proti Evropski komisiji

(Zadeva C-608/11 P) (1)

(Pritožba - Jedrska energija - Razširitev jedrske elektrarne Mochovce (Slovaška republika) - Odločba Komisije o ustavitvi postopka s pritožbo - Ničnostna tožba - Zavrnitev Komisije, da posreduje zaprošene dokumente - Tožba zaradi nedelovanja - Minimalne zahteve, določene v členu 44(1)(c) Poslovnika Splošnega sodišča - Nedopustnost)

2012/C 366/37

Jezik postopka: nemščina

Stranki

Pritožnik: Land Wien (zastopnik: W.-G. Schärf, odvetnik)

Druga stranka: Evropska komisija (zastopniki: M. Patakia, P. Oliver in G. Wilms, zastopniki)

Predmet

Pritožba zoper sklep Splošnega sodišča (šesti senat) z dne 20. septembra 2011 v zadevi Land Wien proti Komisiji (T-267/10), s katerim je Splošno sodišče zavrnilo tožbo tožeče stranke, prvič, za razglasitev ničnosti odločbe Komisije z dne 25. marca 2010 o ustavitvi postopka s pritožbo tožeče stranke v zvezi z načrtom razširitve blokov 3 in 4 jedrske elektrarne Mochovce (Slovaška republika) in, drugič, za ugotovitev nedelovanja Komisije v smislu člena 265 PDEU, ker tožeči stranki ni posredovala vseh zaprošenih dokumentov v zvezi s tem načrtom, s čimer je kršila Uredbo Evropskega parlamenta in Sveta (ES) št. 1049/2001 z dne 30. maja 2001 o dostopu javnosti do dokumentov Evropskega parlamenta, Sveta in Komisije (UL, posebna izdaja v slovenščini, poglavje 1, zvezek 3, str. 331) – Kršitev pravice do dostopa do dokumentov, člena 263, četrti odstavek, PDEU in Pogodbe Euratom

Izrek

1. Pritožba se zavrže.

2. Land Wien se naloži plačilo stroškov.

(1) UL C 25, 28.1.2012.
SL Uradni list Evropske unije C 258/8

Sklep Sodišča (sedmi senat) z dne 27. aprila 2012 (predlog za sprejetje predhodne odločbe Hoge Raad der Nederlanden – Nizozemska) – Staatssecretaris van Financiën proti U. Notermans-Boddenberg

(Zadeva C-114/11) (1)

(Člena 18 ES in 39 ES - Motorna vozila - Uporaba v državi članici osebnega motornega vozila, ki je registrirano v drugi državi članici - Obdavčitev tega vozila v prvi državi članici ob začetku njegove uporabe v nacionalnem cestnem omrežju - Vozilo, pripeljano pri preselitvi v prvo državo članico, ki se uporablja v zasebne namene in za prevoz do delovnega mesta, ki je v drugi državi članici)

2012/C 258/12

Jezik postopka: nizozemščina

Predložitveno sodišče

Hoge Raad der Nederlanden

Stranki

Tožeča stranka: Staatssecretaris van Financiën

Tožena stranka: U. Notermans-Boddenberg

Predmet

Predlog za sprejetje predhodne odločbe – Hoge Raad der Nederlanden – Razlaga členov 18 ES in 39 ES (sedaj členov 21 PDEU in 45 PDEU) – Nacionalna ureditev, ki nalaga davek ob registraciji ob začetku uporabe vozila v nacionalnem cestnem omrežju – Obdavčitev osebe, ki se je preselila iz druge države članice in ima državljanstvo te države ter ki vozilo, registrirano v navedeni državi članici in pripeljano ob preselitvi, stalno uporablja v zasebne in poklicne namene, pri čemer zadnji vključujejo poklicne poti v to drugo državo članico

Izrek

Člen 39 ES je treba razlagati tako, da ne nasprotuje ureditvi države članice, v skladu s katero se rezidentom te države, ki so se preselili iz druge države članice in so s seboj pripeljali vozilo, registrirano v tej drugi državi članici, ob začetku uporabe tega vozila v nacionalnem cestnem omrežju naloži plačilo davka, ki ga je običajno treba plačati ob registraciji vozila v prvi državi članici, kadar se navedeno vozilo predvsem stalno uporablja na ozemlju te prve države članice, čeprav ta uporaba vključuje to, da se navedeni rezidenti vozijo na svoje delovno mesto, ki je v drugi državi članici.

(1) UL C 152, 21.5.2011.
SL Uradni list Evropske unije C 340/5

Sklep Sodišča (peti senat) z dne 8. septembra 2011 (predlog za sprejetje predhodne odločbe Giudice di pace di Mestre – Italija) – kazenski postopek zoper Asada Abdallaha

(Zadeva C-144/11) (1)

(Predlog za sprejetje predhodne odločbe - Neobstoj opisa dejanskega stanja v postopku v glavni stvari - Očitna nedopustnost)

2011/C 340/10

Jezik postopka: italijanščina

Predložitveno sodišče

Giudice di pace di Mestre

Stranka

Asad Abdallah

Predmet

Predlog za sprejetje predhodne odločbe – Giudice di pace di Mestre – Možnost neposredne uporabe Direktive 2008/115/ES Evropskega parlamenta in Sveta z dne 16. decembra 2008 o skupnih standardih in postopkih v državah članicah za vračanje nezakonito prebivajočih državljanov tretjih držav (UL L 348, str. 98) – Razlaga člena 2 navedene direktive – Nacionalna zakonodaja, ki določa denarno kazen od 5 000 do 10 000 EUR za tujca, ki na nacionalno ozemlje vstopi nezakonito in tam nezakonito prebiva, in možnost za sodnika, da namesto navedene denarne kazni izreče izgon tujca za obdobje, krajše od pet let, če je tujec kazensko obsojen.

Izrek

Predlog za sprejetje predhodne odločbe, ki ga je vložilo Giudice di pace di Mestre (Italija) z odločbo z dne 16. marca 2011, je očitno nedopusten.

(1) UL C 152, 21.5.2011.
Sklep Sodišča (peti senat) z dne 30. septembra 2011 – Sociedade Quinta do Portal, SA proti Uradu za usklajevanje na notranjem trgu (znamke in modeli), Vallegre, Vinhos do Porto SA

(Zadeva C-541/10 P) (1)

(Pritožba - Znamka Skupnosti - Uredba (ES) št. 207/2009 - Člen 8(1)(b) - Besedna znamka Skupnosti PORTO ALEGRE - Prejšnja besedna nacionalna znamka VISTA ALEGRE - Relativni razlog za zavrnitev - Verjetnost zmede - Ugotovitev ničnosti znamke)

(2012/C 25/39)

Jezik postopka: portugalščina

Stranki

Pritožnica: Sociedade Quinta do Portal, SA (zastopnik: F. Bolota Belchior, odvetnik)

Druga stranka v postopku: Urad za usklajevanje na notranjem trgu (znamke in modeli) (zastopnika: P. López Ronda in G. Macias Bonilla, odvetnika), Vallegre, Vinhos do Porto SA

Predmet

Pritožba zoper sodbo Splošnega sodišča (osmi senat) z dne 8. septembra 2010 v zadevi Quinta do Portal proti UUNT – Vallegre (T-369/09), s katero je bila zavrnjena tožba zoper odločbo prvega odbora za pritožbe UUNT z dne 18. junija 2009 (zadeva R 1012/2008-1) v zvezi s postopkom za ugotovitev ničnosti med družbama Vallegre, Vinhos do Porto, SA in Sociedade Quinta do Portal, SA

Izrek

1. Pritožba se zavrne.

2. Družbi Quinta do Portal SA se naloži plačilo stroškov.

(1) UL C 38, 5.2.2011.